cyanic-selkie/wikianc huggingface dataset:
หมู่เกาะคุก
นิวซีแลนด์มีบทบาทในการดูแลด้านการป้องกันประเทศและด้านการต่างประเทศ แต่อำนาจเหล่านี้จะต้องได้รับการหารือกับรัฐบาลหมู่เกาะคุกก่อน ในสมัยปัจจุบันนั้น หมู่เกาะคุกได้มีนโยบายการต่างประเทศที่มีความอิสระมากขึ้น ประชาชนชาวหมู่เกาะคุกนั้นถือสัญชาตินิวซีแลนด์ และสัญชาติชาวเกาะคุกด้วย ซึ่งสัญชาตินี้ไม่ได้ให้แก่ชาวนิวซีแลนด์ทุกคน หมู่เกาะคุกเป็นสมาชิกแห่งประชาคมแปซิฟิกตั้งแต่ปี ค.ศ. 1980
บริเวณที่อยู่อาศัยหลักของหมู่เกาะคุกนั้นตั้งอยู่บนเกาะราโรตองกา (13,007 คน ในการสำรวจสำมะโนประชากรปี ค.ศ. 2016) อันเป็นที่ตั้งของสนามบินนานาชาติราโรตองกา นอกจากนี้ยังมีชาวหมู่เกาะคุกอาศัยอยู่ในประเทศนิวซีแลนด์จำนวนมาก ในการสำรวจเมื่อปี ค.ศ. 2013 มีชาวหมู่เกาะคุกถึง 61,839 คน
รายได้สำคัญของหมู่เกาะคุกมาจากการท่องเที่ยว ซึ่งเป็นอุตสาหกรรมอันดับหนึ่งของประเทศ โดยมีนักท่องเที่ยวกว่า 168,000 คนในปี ค.ศ. 2018 เนื่องด้วยความอุดมสมบูรณ์ของทรัพยากรธรรมชาติ อีกทั้งยังมีการส่งผลไม้ขายออกนอกประเทศอีกด้วย
ซาร์ด
ซาร์ด เป็นกลุ่มนักร้องเจ-ป็อปที่ก่อตั้งในปี พ.ศ. 2534 ในสังกัดค่ายเพลง บี-แกรมเรคอร์ด  เดิมประกอบด้วยสมาชิก 5 คน นำโดยนักร้องอิซุมิ ซะกะอิ ซึ่งเธอเป็นสมาชิกคนเดียวในกลุ่มที่ยังคงอยู่ในวงตั้งแต่เริ่มก่อตั้งและเป็นผู้แต่งเพลงทั้งหมดให้กับวงซาร์ด รวมถึงวงอื่น ๆ ด้วย ในขณะที่สมาชิกอื่นเปลี่ยนตัวตลอดเวลา และหลังจากอัลบั้มโฮลด์มี (HOLD ME) ออกจำหน่าย สมาชิกทั้งหมดก็ออกจากวงไป  ทำให้เมื่อกล่าวถึงซาร์ด ก็มักจะหมายถึงอิซุมิ ในขณะเดียวกันเมื่อกล่าวถึงอิซุมิ ก็สามารถหมายถึงซาร์ดได้เช่นกัน ซาร์ดมีเพลงที่ประสบความสำเร็จอย่างสูงอยู่หลายเพลง เช่น มะเกะไนเดะ , ยุเระรุโอะโมะอิ  (พ.ศ. 2536) และ มายเฟรนด์  (พ.ศ. 2539)
ซาร์ดปิดตำนานของวงเนื่องจากการเสียชีวิตของอิซุมิเมื่อวันที่ 26 พฤษภาคม พ.ศ. 2550 (รวมอายุได้ 40 ปี) จากอุบัติเหตุพลัดตกจากบันไดสูง 3 เมตร ที่โรงพยาบาลมหาวิทยาลัยเคย์โอ อย่างไรก็ดีก็ยังมีการนำเพลงเก่าของซาร์ดทั้งที่เคยอยู่ในอัลบั้มหรือซิ งเกิลเก่า ๆ มาทำใหม่โดยนำนักร้องจากเครือบีอิ้งซึ่งเป็นบริษัทแม่ของบี-แกรมเรคคอร์ด ต้นสังกัดของซาร์ดมาร้องคู่กันหรือเรียบเรียงทำนองใหม่ ทำให้ซาร์ดยังมีผลงานออกมาเรื่อย ๆ โดยในปัจจุบันซาร์ดมี 45 ซิงเกิล และ 17 อัลบั้ม
ในวงการเพลง
ซาร์ดเริ่มเข้าวงการครั้งแรกใน พ.ศ. 2534 จากการที่ซีอีโอของเครือบีอิ้ง ไดโก นางาโตะ (เกษียณเมื่อ พ.ศ. 2550) ได้รับนางแบบ ซะจิโกะ คะมะจิ วัย 24 ปีเข้าร่วมงาน โดยหลังจากนั้นเธอเปลี่ยนชื่อเป็น อิซุมิ ซะกะอิ  เพื่อตัดประสบการณ์ในอดีต เธอได้ก่อตั้งวงซาร์ดขึ้นมา และได้ออกซิงเกิล กูด-บายมายโลนลีเนส (Good-bye My Loneliness) เมื่อวันที่ 10 กุมภาพันธ์ พ.ศ. 2534 ในขณะที่ยังไม่มีความชัดเจนในเรื่องของสมาชิกร่วมวง เพลงนี้ได้นำไปประกอบละครโทรทัศน์ของฟูจิทีวี ที่ชื่อ เก็กกงโนะริโซโตะเก็งจิสึ  ที่นำแสดงโดยมิซาโอะ ทานากะ เพลงนี้ประสบความสำเร็จมากและขึ้นถึงอันดับ 9 ในชาร์ตโอริคอน
ซาร์ดทำยอดขายในสองซิงเกิลต่อมาได้ไม่ดีนัก จนมาถึงซิงเกิลที่สี่ เนะมุเรไนโยะรุโวะไดเตะ ที่แนวเพลงเริ่มแตกต่างจากสามซิงเกิลแรก เนื่องจากการที่เพลงนี้เป็นเพลงแนวร็อก ทำให้เพลงเริ่มได้รับความนิยมมากขึ้น ในมิวสิกวีดิโอภาพ ที่เดิมดูมืดในมิวสิกวิดีโอก่อน ๆ ก็เริ่มสว่างมากขึ้น เพลงนี้ทำยอดขายไปได้ประมาณ 440,000 ชุด และทำให้ซาร์ดปรากฏตัวทางโทรทัศน์หลายครั้ง ซึ่งประมาณครึ่งหนึ่งของการปรากฏตัวทางโทรทัศน์อย่างเป็นทางการของซาร์ด ล้วนมีการร้องเพลงนี้ทั้งสิ้น ในการปรากฏตัวครั้งหนึ่ง คะซุโยะชิ โมริตะ (เรียกสั้น ๆ ว่า "ทาโมริ") พิธีกรรายการมิวสิกสเตชัน ซึ่งเป็นรายการร้องเพลงสดทางโทรทัศน์ของนักร้องในประเทศญี่ปุ่น ได้ถามซะกะอิว่าเหตุใดจึงใช้เวลานานกว่าจะได้มาปรากฏตัวในรายการ เธอตอบว่าเพื่อให้ยอดขายอัลบั้มประสบผลสำเร็จ เธอจึงไม่อยากมาปรากฏตัวเพื่อโปรโมตเพลงของเธอก่อนกำหนดวางขายซิงเกิลของ ซาร์ด
ใน พ.ศ. 2538 ซิงเกิล มายเฟรนด์ เป็นซิงเกิลที่สองของซาร์ดที่ทำยอดขายรวมได้มากกว่า 1 ล้านชุด โดยรวมแล้วตั้งแต่ซาร์ดเข้าวงการจนถึงปัจจุบัน ซาร์ดมีซิงเกิลทั้งสิ้น 11 ซิงเกิลที่ขึ้นถึงอันดับหนึ่งบนชาร์ตโอริคอน และสตูดิโออัลบั้มจำนวน 6 อัลบั้มที่ขึ้นถึงอันดับหนึ่ง นั่นคือตั้งแต่อัลบั้มยุเระรุโอะโมะอิ โอมายเลิฟ (Oh My Love) ซึ่งเป็นอัลบั้มอันดับหนึ่งลำดับที่ 500 ตั้งแต่มีการจัดอันดับชาร์ตโอริคอน จนถึงอัลบั้ม โทคิโนะสึบาสะ ก่อนที่จะมาร่วงในอัลบั้มที่ 10 โทมัตเตอิตา โทเคอิกาอิมาอุโกคิดาชิตา  ซึ่งทำอันดับได้สูงสุดอันดับ 2
นอกจากซาร์ดจะแต่งเพลงสำหรับตัวเองแล้ว ซาร์ดยังแต่งเพลงสำหรับนักร้องเจป็อปอื่น ๆ ด้วยเช่นกัน เช่น ฟิลออฟวิว วานด์ส ดีน รวมไปถึง เติ้ง ลี่จวิน นักร้องไต้หวันอีกด้วย ตัวอย่างของเพลงที่เธอแต่งและร้องร่วมกับนักร้องคนอื่น เช่น ซิงเกิล ฮาเตชินาอิยูเมะโวะ ที่ซาร์ดร้องร่วมกับกลุ่มเจป็อปอื่น ๆ อาทิ วานด์ส ซิก เรฟ รวมไปถึงอดีตนักเบสบอลใน ตำนานของญี่ปุ่น ชิเกะโอะ นากาชิมะ เพลงที่ซาร์ดแต่งมักถูกนำไปใช้ประกอบการ์ตูนและรายการอื่น ๆ อยู่บ่อยครั้ง ไม่ว่าจะเป็นเพลงที่ซาร์ดร้องเองหรือไม่ก็ตาม เช่น  ดราก้อนบอล GT ยอดนักสืบจิ๋วโคนัน ยอดกุ๊กแดนมังกร และสแลมดังก์ รวมถึงวิดีโอเกม โทคิเมคิเมโมเรียล 3 ตัวอย่างของเพลงในกลุ่มนี้คือเพลง ดังดัง โคะโคะโระฮิกะเระเตะกุ  ซึ่งใช้ในอนิเมะเรื่องดราก้อนบอล GT ร้องโดยฟิลออฟวิว เป็นเพลงที่อิซุมิเป็นผู้แต่งคำร้องให้ ซึ่งซาร์ดนำมาร้องเป็นเวอร์ชันของตัวเองในอัลบั้ม ทูเดย์อีสอนาเธอร์เดย์ (Today Is Another Day)
ซาร์ดเป็นที่รู้จักเพราะความที่เป็นนักร้องที่ลึกลับคนหนึ่ง เนื่องจากต้นสังกัดของเธอไม่ได้เปิดเผยรายละเอียดที่เกี่ยวกับเธอมากนัก และการที่เธอไม่ปรากฏตัวทางโทรทัศน์หรือปรากฏตัวต่อสาธารณชนมากนัก ตั้งแต่ พ.ศ. 2536 อาทิ การปรากฏตัวผ่านทางรายการเพลง ซึ่งเป็นวิธีทำตลาดในวงการเพลงญี่ปุ่น เช่น รายการมิวสิกสเตชันของทีวีอาซาฮี แต่ซาร์ดปรากฏตัวต่อสาธารณชนในรูปของการออกแสดงคอนเสิร์ตรวมทั้งสิ้น 2 ครั้งแทน ครั้งแรกจัดขึ้นบนเรือสำราญแปซิฟิกวีนัสในวันที่ 31 สิงหาคม พ.ศ. 2542 โดยมีการคัดเลือกผู้เข้าชมเพียง 600 คนจากผู้สมัครกว่า 2 ล้านคน ดีวีดีของการแสดงครั้งนี้วางจำหน่ายจำนวนจำกัดเพียง 300,000 ชุดในวันที่ 26 มกราคม พ.ศ. 2543 และคอนเสิร์ตเต็มรูปแบบ ว็อทอะบิวตีฟูลโมเมนต์ (What a Beautiful Moment) ในช่วงเดือนมีนาคมถึง กรกฎาคม พ.ศ. 2547 ซึ่งเมื่อมีคอนเสิร์ตนี้ขึ้น ซิงเกิลของเพลงที่เธอใช้ในคอนเสิร์ตก็ขายหมดเกลี้ยงเกือบทุกซิงเกิล
แม้ว่าแท้จริงแล้วซาร์ดเป็นวงดนตรี ซาร์ดมักถูกนับว่าเป็นนักร้องหญิงเดี่ยวมากกว่า ซึ่งเธอเคยเป็นประสบความสำเร็จมากวงหนึ่งของญี่ปุ่น ในช่วงปี พ.ศ. 2534-พ.ศ 2544 ซาร์ดมียอดขายสูงที่สุดในกลุ่มนักร้องหญิง และเป็นอันดับ 3 จากอันดับทั้งหมดรองลงมาจาก บีซ และ มิสเตอร์ชิลเดรน โดยซาร์ดมี 11 ซิงเกิลที่ติดอันดับ 1 ในอันดับซิงเกิลโอริกอน (Oricon Singles Charts) 42 ซิงเกิลที่ติด 1 ใน 10 อันดับแรก และ 9 อัลบั้มที่ติดอันดับหนึ่ง จากอัลบั้มทั้งหมด 17 อัลบั้ม (11 อัลบั้ม 5 อัลบั้มเพลงฮิต และ 1 อัลบั้มไลฟ์) และซิงเกิล 45 ซิงเกิล
การเสียชีวิตของอิซุมิ ซะกะอิ
เมื่อเวลาประมาณ 5.40 น. ตามเวลาท้องถิ่นของวันที่ 26 พฤษภาคม พ.ศ. 2550 อิซุมิประสบอุบัติเหตุตกจากทางลาดความสูง 3 เมตร ระหว่างที่กำลังเดินบนทางลาดเพื่อกลับไปยังห้องผู้ป่วย หลังจากเข้ารับการรักษาเกี่ยวกับมะเร็งปากมดลูกตั้งแต่ พ.ศ. 2549 เธอถูกนำส่งห้องฉุกเฉินเพื่อช่วยชีวิต แต่ก็สายเกินไปและในวันที่ 27 พฤษภาคม ได้มีการยืนยันว่าอิซุมิเสียชีวิตแล้ว โดยโฆษกของทางต้นสังกัดกล่าวว่า
ก่อนที่เธอจะเสียชีวิตนั้น เธอได้วางแผนจะออกอัลบั้มที่ 12 และจัดทัวร์คอนเสิร์ตอีกครั้งเพื่อแสดงให้แฟน ๆ เห็นถึงการยืนหยัดต่อสู้โรคร้ายของเธอ ด้วยเหตุผลนี้ทำให้ทางต้นสังกัดเชื่อว่าเธอไม่น่าจะฆ่าตัวตายแม้ว่าจะมีร่อง รอยที่สามารถบอกได้ว่าเธออาจทำเช่นนั้นก็ตาม
พิธีศพของซาร์ดสำหรับแฟนเพลงถูกจัดขึ้นเมื่อวันที่ 27 มิถุนายน พ.ศ. 2550 หนึ่งเดือนหลังจากเธอเสียชีวิต ที่ย่านอาโอยาม่า เขตมินะโตะ กรุงโตเกียว โดยก่อนหน้านั้นหนึ่งวันมีการจัดพิธีไว้อาลับที่จัดสำหรับบุคคลในวงการ อาทิเช่น เท็ตสึโระ โอดะและมากิ โอกุโระ ซึ่งในวันเดียวกัน ทัค มะสึโมโตะ และ โคชิ อินาบะ แห่งวงบีซ ไม คุรากิและชิเกโอะ นากาชิมะ ได้ร่วมกล่าวไว้อาลับให้กับซาร์ดด้วย นอกจากนี้ยังมีการออกอัลบั้มรวมเพลง 2 อัลบั้ม แบ่งเป็นเพลงที่อิซุมิชอบ 1 อัลบั้มและของสตาฟผู้ผลิตเพลงของเธออีก 1 อัลบั้มเมื่อวันที่ 15 สิงหาคม รวมถึงยังมีการเปิดให้แฟนเพลงร่วมโหวดเพลงที่จะนำไปรวมเป็นอัลบั้มตามคำขอ ของแฟนเพลงอีกด้วย รวมถึงในปีนั้นยังมีการจัดคอนเสิร์ตที่ชื่อ "ว็อทอะบิวตีฟูลเมโมรี" (What a Beautiful Memory) เมื่อวันที่ 6, 7 กันยายน ที่โอซากะเฟสติวัลฮอลล์ และวันที่ 14 กันยายน ที่ สนามกีฬาต่อสู้ญี่ปุ่น โดยเหตุที่เลือกสองสถานที่นี้มาจากการที่ซาร์ดเคยจัดคอนเสิร์ตว็อทอะบิวตีฟูลโมเมนต์ เมื่อ พ.ศ. 2547 โดยเลือกสถานที่ทั้งสองเป็นสถานที่แรกและสถานที่สุดท้ายตามลำดับ สำหรับคอนเสิร์ตในวันที่ 14 นั้นมีผู้เข้าชมกว่า 13,000 คน มีการฉายภาพที่ไม่เคยออกอากาศทางพีวีมาก่อน แต่ไฮไลต์สำคัญคือเพลง กลอเรียสมานด์ ที่ถูกนำมาเล่นในงาน ซึ่งเป็นเพลงที่เธอแต่งก่อนที่จะเข้ารักษาตัวในโรงพยาบาลด้วยอาการมะเร็งปากมดลูกเมื่อ พ.ศ. 2549 เพลงนี้แท้จริงแล้วเป็นเพลงที่ยังไม่สมบูรณ์เนื่องจากอิซุมิบันทึกเสียงไว้เฉพาะท่อนคอรัส แต่ท่อนอื่นไม่ได้บันทึกเสียงไว้ เพลงท่อนอื่นที่เป็นภาษาอังกฤษจึงเกิดจากการนำเพลงที่ไม่เกี่ยวข้องกัน ที่ไม่ได้ออกวางขายของซาร์ดมาใส่แทน โดยเพลงนี้ถูกใช้เป็นเพลงเปิดของอนิเมะยอดนักสืบจิ๋วโคนัน
ดีวีดี
ดีวีดีของซาร์ดออกในนามของค่ายบีวิชั่น ซึ่งเป็นค่ายในสังกัดบีอิ้งเช่นเดียวกับบี-แกรมเรคคอร์ด
ซาวด์แทร็ก
เพลงของซาร์ดมักถูกนำไปประกอบในรายการทีวีและโทรทัศน์ต่าง ๆ ในประเทศญี่ปุ่น อยู่บ่อยครั้ง ต่อไปนี้คือรายการซาวด์แทร็กที่นำเพลงของซาร์ดไปรวมอยู่ในอัลบั้มรวมเพลงของรายการนั้น ๆ ด้วย
เว็บสเตอร์
เว็บสเตอร์ สามารถหมายถึง นอกจากนี้ เว็บสเตอร์ ยังเป็นชื่อเมืองต่างๆ ในสหรัฐอเมริกา
.sh
.sh เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเซนต์เฮเลนา เริ่มใช้ครั้งแรกเมื่อ พ.ศ. 2540
ดูเพิ่ม
Toppdomän
เต็ม กัณหา
นายเต็ม กัณหา เป็นน้องชายของนายคล่อง กัณหาซึ่งเคยติดตามผู้พี่ครั้งมาชกมวยที่สนามมวยสวนกุหลาบเต็ม  กัณหา  ชกต่อยดุเดือดยิ่งกว่าผู้พี่มาก
ครั้งแรกที่นายเต็ม กัณหา ขึ้นชกมวยที่สนามมวยสวนกุหลาบและเป็นที่ติดหูติดตาต้องใจคนทั่วไป ก็เพราะเหตุว่า วันที่นายคล่อง  กัณหาได้ชกกับนักมวยฝีมือดี ชาวเพชรบุรี ชื่อ ฮิม เป็นไทยอิสลาม นายเต็ม  กัณหา เพิ่งสึกออกมาจากเพศบรรพชิต  และเดินทางตามพี่ชายเข้ามาพักที่บ้านไชยา ถนนสีลม  ขณะที่นายเต็ม ดูพี่ชายชก ปรากฏว่าคนดูรอบตัวเขา เป็นแฟนของนายฮิม ทั้งนั้น เสียงหนุนฝ่ายนายฮิม ค่อนข้างจะหยาบคายและบางทีก็เกินเลยด่าพ่อล่อแม่เป็นเหตุให้นายเต็ม  กัณหา เกิดโทสะ ด่าตอบโดยไม่หวั่นเกรง มีคนหนึ่งฝ่ายสนับสนุนนายฮิม แหวกเพื่อนเข้ามาหานายเต็ม พูดจาท้าทายชวนตี ฝ่ายนายเต็ม กัณหา เข้าใจว่าจะต้องชกกันเดี๋ยวนั้นแบบมีงานในชนบท จึงเตรียมตัวและร้องบอกกล่าว ว่าอย่ารุมกัน
บังเอิญมีบุคคลภายนอกประสบเหตุและชี้แจงว่า หากเกิดการชกต่อยแบบไม่มีกรรมการจะต้องตกเป็นผู้ต้องหา ก่อการวิวาท อาจถูกตำรวจจับเสียค่าปรับหรือติดคุกติดตะราง หากตกลงปลงใจที่จะชกต่อยกันจริง  ก็ควรอดใจรอไว้ไปพบกันที่สนามเสือป่า ในวันเปรียบมวย  นายเต็ม กับคู่อริ ซึ่งปรากฏว่าเป็นชาวมีนบุรี ได้ถูกจัดให้เข้ารายการ ในนัดต่อมา
นายเต็ม กัณหา นั้นมีความเคียดแค้นคู่ชกอยู่เป็นอย่างมาก จึงหมายมั่นปั้นมือที่จะล้างแค้นให้สมใจที่ถูกด่าพ่อล่อแม่  อีกประการหนึ่ง   นายเต็ม  กัณหา รู้ตัวว่าแม้จะมีฝีมือในเชิงมวยก็มิได้ฝึกซ้อมถึงขนาด เพราะไปบวชเป็นพระภิกษุเสีย ฉะนั้นทางที่ดีจำเป็นที่จะต้องเผด็จศึกภายในเวลาอันรวดเร็วที่สุดเท่าที่จะทำได้  เมื่อกลองสัญญาณดังขึ้น คู่ต่อสู้ของนายเต็ม กัณหา   มิได้แสดงท่าทางว่าถนัดหมัดมวยเลย  ขณะเหยาะย่างปรากฏว่าขาสั่นไม่มั่นคง        นายเต็ม กัณหา  ไหว้ครูเสร็จแล้วยืนกัดกรามจ้องไปยังคู่ต่อสู้เพื่อเก็งฝีมือ ต่อจากนั้นนายเต็มก็มิได้รอช้า มุ่งมั่นหมายล้างแค้นที่คู่ปฏิปักษ์ด่าท้าทาย นายเต็ม กัณหา ย่างสามขุมเอียงตัวไปมา หลอกล่อทำทีให้หลงกล พอเข้าใกล้ได้จังหวะเหมาะก็เหวี่ยงด้วยตีนซ้ายให้คู่ต่อสู้งอแขนรับ พอตีนตกถึงพื้นหมัดขวาของเต็ม กัณหา ก็เหวี่ยงเข้าที่กกหู  และตามด้วยหมัดซ้ายเข้าที่ใบหน้า คู่ต่อสู้ก้นกระแทกพื้น  พอลุกขึ้นทั้งๆที่ยังมึนงง นายเต็ม  กัณหาก็ไม่ปล่อยนาทีทองให้ผ่านไป เพราะเห็นได้ชัดว่า คู่ต่อสู้ไม่มีพิษชกต่อยโต้ตอบสะเปะสะปะ หลับหูหลับตา  นายเต็ม  กัณหา เข้าตะลุยชกทั้งหมัดซ้ายขวาจนคู่ต่อสู้เลือดกระฉูดเปรอะไปทั้งหน้า   ต้องถอยร่นไปยืนเกาะเชือกไม่ยอมออกมากลางเวที  ผู้ตัดสินจึงยุติการชกโดยให้นายเต็ม กัณหาเป็นฝ่ายชนะในการชกในครั้งนั้น
ต่อมานายเต็มได้ชกกับครูพลศึกษาศิษย์เอกของปรมาจารย์หลวงพิพัฒน์พลกาย(กระจ่าง วิโรจน์เพชร) และเป็นฝ่ายชนะคะแนนเหนือศิษย์เอกหลวงพิพัฒน์พลกาย ครั้งนั้นเป็นเหตุให้มีการล้างแค้นกันอีกในหลายปีต่อมา
เมื่อพวกนักมวยพุมเรียง ไชยา เดินทางกลับบ้านเดิมแล้ว  นายเต็ม  กัณหา ยังอยู่กรุงเทพฯต่อไปอีก ได้มีโอกาสชกมวยตามสนามต่างๆ เช่น สนามท่าช้างวังหน้า และสนามสวนสนุก มีชื่อเสียงและมีเงินติดกระเป๋าใช้สอย แต่เงินทองกับการใช้สอยไม่ยั้งคิด  ทำให้นายเต็ม  กัณหาเปลี่ยนจากชาวพุมเรียงธรรมดา มาเป็นนักมวยเร่ร่อนที่มีความสุขจอมปลอมในพระนคร และยังคงกรีดกรายอยู่ในกรุงเทพฯปล่อยตัวและหลงเพลิดเพลินกับสิ่งแวดล้อมเย้ายวนจนร่างกายและสุขภาพทรุดโทรม นัยน์ตาข้างหนึ่งได้รับเชื้อจากโรคร้ายจนเกือบจะบอด  นึกขยาดหวาดเกรงไม่กล้าโผล่หน้าไปที่บ้านไชยา ถนนสีลม  ซึ่งเป็นที่พึ่งพำนักของชาวปักษ์ใต้โดยมาก  นายเต็ม  กัณหา  ต้องทรมานจนเหลือทนจึงจำต้องหันหน้าเข้าพึ่งพาอาศัย นายเติม  มีบุญ  ผู้เป็นภูมิชาวใต้ด้วยกันด้วยความจำเป็นบังคับจนไม่มีทางหลีกเลี่ยง  นายเต็ม  กัณหา จึงถูกพาตัวที่เหี่ยวย่น ร่วงโรยซีดเซียวจนเห็นได้ ขึ้นพบกับทองอยู่  นิลสุวรรณ ฉายา “ซ้ายฟ้าผ่า”อีกครั้งหนึ่งที่สนามมวยสวนสนุก
ทองอยู่ นิลสุวรรณ  ขณะนั้นโด่งดังเหมือนพลุมองดูเต็ม  กัณหาเหมือนฟ้ามองดิน ที่ร่วงโรยจนไม่เหลือแม้แต่เงาเต็มคนเดิม  พอระฆังเริ่มการต่อสู้เริ่มขึ้น และต่างฝ่ายต่างไหว้ครูตามระเบียบแล้ว  ทองอยู่  นิลสุวรรณ ก็เริ่มบุกเข้าใช้ซ้ายฟ้าผ่าอย่างไม่ปราณี  ประชาชนที่มองดูเต็ม กัณหา นักมวยมีชื่อแห่งเมืองไชยา  เหมือนกระสอบขี้เลื่อยให้ทองอยู่  ต่อยด้วยหมัดซ้ายมหาประลัย ต่อย  ต่อย  ต่อยจนเต็ม  กัณหา เซ  เซ  เซ งงอย่างที่เรียกว่าล้มไม่ลง  เพราะมีหัวใจอย่างเดียวที่ครองความเป็นเสือ  การชกที่ดุเดือดและลวดลายที่น่าตื่นเต้นชื่นชมไม่เหลือแม้แต่นิดเดียว แม้ความทรหดจะมีอยู่บ้างแต่จะทนไปได้สักกี่น้ำ  เต็ม  กัณหา  ต้องหมุนคว้างเป็นลูกข่างใหญ่  บรรดาประชาชนที่เคยดูเคยนิยมชมชอบ ต่างพากันสมเพชเวทนา
ราคิม
วิลเลียม ไมเคิล กริฟฟิน จูเนียร์ เกิดเมื่อวันที่ 28 มกราคม พ.ศ. 2511 หรือที่รู้จักกันดีในชื่อบนเวทีของเขา ราคิม เป็นนักร้องแร็ปชาวอเมริกัน หนึ่งในกลุ่มดนตรีฮิปฮอปสัญชาติอเมริกา อีริคบีแอนด์ราคิม เขาได้รับการยกย่องอย่างกว้างขวางในฐานะที่เป็นผู้ดำเนินรายการหรือพิธีกรที่มีความสามารถ
คอกระดูกเชิงกายวิภาคของกระดูกต้นแขน
คอกระดูกเชิงกายวิภาคของกระดูกต้นแขน (anatomical neck of the humerus) เป็นส่วนของกระดูกต้นแขน อยู่ในแนวเฉียง เกิดเป็นมุมป้านกับส่วนกลางของกระดูก จะเห็นได้เด่นชัดที่สุดทางครึ่งล่างของเส้นรอบคอกระดูก ครึ่งบนของคอกระดูกจะเห็นเป็นร่องแคบๆ ที่แยกระหว่างส่วนหัวกระดูกและปุ่มกระดูก
คอกระดูกนี้เป็นที่ยึดเกาะของแคปซูลข้อต่อของข้อต่อไหล่ และยังมีช่องสำหรับหลอดเลือดเข้ามาเลี้ยงอีกมากมาย
แจ็กเกอลีน มอร์
แจ็กเกอลีน เดลุยส์ มอร์ (Jacqueline DeLois Moore) เกิด 6 มกราคม ค.ศ. 1964 เป็นนักมวยปล้ำอาชีพหญิงชาวอเมริกันที่รู้จักในการทำงานกับ WWE ตลอดช่วงปี 1998-2004 รวมทั้ง WCW ในปี 1997-1998 และต่อมาใน TNA ในฐานะนักมวยปล้ำ ผู้จัดการ และเอเยนต์  เป็นอดีตแชมป์ WWF Women's Championship 2สมัย อดีตแชมป์ WWE Cruiserweight Championship 1สมัย และได้เข้าสู่ หอเกียรติยศดับเบิลยูดับเบิลยูอี ประจำปี 2016
กรรณิกาศ์ ปทุมมชาติ
กรรณิกาศ์ ปทุมมชาติ ชื่อเล่น เต๊าะ เกิดเมื่อวันที่ 25 พฤศจิกายน พ.ศ. 2508 ที่จังหวัดขอนแก่น     จบการศึกษาระดับมัธยมศึกษาตอนปลายจากโรงเรียนสาธิตมหาวิทยาลัยขอนแก่น การศึกษาระดับปริญญาตรี สาขาโทรทัศน์ จากคณะวารสารศาสตร์และสื่อสารมวลชน มหาวิทยาลัยธรรมศาสตร์ และระดับปริญญาโท สาขาประชาสัมพันธ์ จากคณะนิเทศศาสตร์ มหาวิทยาลัยศรีปทุม
ซึ่งระหว่างศึกษาตั้งแต่ระดับชั้นมัธยมศึกษา มีโอกาสได้ทำหน้าที่พิธีกรของโรงเรียน และพิธีกร ในงานกิจกรรมต่างๆของมหาวิทยาลัย อย่างต่อเนื่อง
โดยหลังจบการศึกษาระดับปริญญาตรี ได้เริ่มต้นชีวิตการทำงานในแวดวงข่าว ด้วยการเป็นผู้ประกาศข่าววิทยุ จากนั้นจึงเริ่มงานวงการโทรทัศน์ ด้วยการเป็นผู้สื่อข่าวกีฬา ซึ่งในยุคนั้นมีผู้สื่อข่าวกีฬาหญิงเพียง    2 คน โดยกรรณิกาศ์ ปทุมมชาติ เป็น 1 ในนั้น การทำข่าวกีฬาเป็นงานที่รักและถนัด เนื่องจากชื่นชอบกีฬาฟุตบอล ซึ่งเธอเป็นแฟนฟุตบอลทีมชาติไทย และทีมอิตาลี มาโดยตลอด
ต่อมา มีโอกาสได้ทำรายการสนทนาสดด้านการเมือง จากการชักชวนของอดีตสมาชิกสภาผู้แทนราษฎร คุณส่งสุข ภัคเกษม ที่เป็นแฟนรายการ ขณะที่กรรณิกาศ์ เป็นพิธีกรรายการคุยข่าวเช้า ที่สถานีโทรทัศน์ไทยสกายทีวี โดยรายการสนทนาด้านการเมืองที่ทำและประสบความสำเร็จคือ รายการมองรัฐสภา ออกอากาศสดทุกวันจันทร์ ถึง ศุกร์ ทางสถานีโทรทัศน์ NBT  ซึ่งรายการนี้ ได้รับรางวัลเมขลา 2 รางวัล คือ รางวัลรายการโทรทัศน์ประเภทส่งเสริมข่าวและสถานการณ์ปัจจุบันดีเด่น และ รางวัลผู้ดำเนินรายการหญิง          ทางโทรทัศน์ดีเด่น
จากนั้น กรรณิกาศ์ ก็ยังคงทำรายการที่เกี่ยวกับนักการเมืองในรูปแบบวาไรตี้ นั่นคือรายการไปดูผู้แทนฯ                                                             ที่ทำให้ผู้ชม รู้จักเธอในฐานะพิธีกร มากขึ้น
ปัจจุบัน กรรณิกาศ์ ปทุมมชาติ ยังคงทำงานวงการโทรทัศน์ อย่างต่อเนื่อง
ประวัติการทำงาน
พิธีกรและผู้ผลิตรายการสื่อกลางทางหลวง ทางสถานีโทรทัศน์ NBT
พิธีกรและผู้ผลิตรายการโทรทัศน์และสื่อประชาสัมพันธ์หน่วยงานต่างๆ
อาทิ กระทรวงมหาดไทย, กระทรวงการพัฒนาสังคมและความมั่นคงของมนุษย์,
กระทรวงแรงงาน,กระทรวงเทคโนโลยีสารสนเทศและการสื่อสาร, กระทรวงคมนาคม ,
กระทรวงศึกษาธิการ และ กระทรวงอุตสาหกรรม เป็นต้น
อาจารย์พิเศษ วิชาวาทวิทยา
พิธีกร งานประชุม สัมมนา กิจกรรม และบรรยาย อาจารย์พิเศษวิชาวาทวิทยา /การพูดในที่สาธารณะ
พิธีกรและผู้ผลิต ช่อง Youtube :My Way Thailand
ผลงานสร้างชื่อ
พิธีกรและผู้ผลิตรายการโทรทัศน์ อาทิ
พิธีกรรายการ มองรัฐสภา, ไปดูผู้แทนฯ, รอยยิ้มริมทางหลวง เป็นต้น
ตำบลมะขามคู่
ตำบลมะขามคู่ เป็นตำบลหนึ่งอยู่ในอำเภอนิคมพัฒนา จังหวัดระยอง มีพื้นที่ 108 ตารางกิโลเมตร มีประชากรในปี พ.ศ. 2562 จำนวน 12,920 คน ประกอบด้วย 7 หมู่บ้าน ประชากรส่วนใหญ่ประกอบอาชีพ ทำไร่ และทำโรงงานอุตสาหกรรม มีถนนหลักสาย 36 และ 3375 ตัดผ่าน ทั้งพื้นที่ของตำบลมะขามคู่บริหารโดยเทศบาลตำบลมะขามคู่ ได้ยกฐานะจากองค์การบริหารส่วนตำบลมะขามคู่ เมื่อวันที่ 27 มิถุนายน พ.ศ. 2548 โดยมีนายกเทศมนตรีปัจจุบันชื่อ มนูญ วงษ์ประยูร
อาณาเขตติดต่อ
ตำบลมะขามคู่มีอาณาเขตติดต่อกับตำบลอื่น ๆ ดังนี้
หมู่บ้าน
ตำบลมะขามคู่ประกอบด้วย 7 หมู่บ้าน ได้แก่
กอร์เจิส (เพลงเทย์เลอร์ สวิฟต์)
"กอร์เจิส" (Gorgeous) เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน   เพลงออกเผยแพร่ในวันที่ 20 ตุลาคม ค.ศ. 2017 เป็นซิงเกิลประชาสัมพันธ์จากอัลบั้ม เคยขึ้นสิบอันดับในออสเตรเลีย แคนาดา ฮังการี และมาเลย์เซีย และยี่สิบอันดับแรกในสหราชอาณาจักร สหรัฐ ไอร์แลนด์ และนิวซีแลนด์ ในวันที่ 12 มกราคม ค.ศ. 2018 "กอร์เจิส" ออกเป็นซิงเกิลที่สี่ในยุโรป และซิงเกิลที่ห้าจากทั้งหมด
การเผยแพร่
หลังจากสวิฟต์จัดงานฟังเพลงในอัลบั้ม เรพิวเทชัน  ให้แฟนเพลง 100 คนทั่วโลก เมื่อเดือนตุลาคม ค.ศ. 2017 เธอประกาศว่าจะออกเพลงชื่อ "กอร์เจิส" ผ่านบัญชีอินสตาแกรมในวันที่ 19 ตุลาคม นิตยสารบิลบอร์ดบรรยายว่า ในนั้นมีตัวอย่างเพลง แสดง "เสียงเด็กพูดว่า 'กอร์เจิส' ก่อนมีเสียงแนวอิเล็กโทรป็อปตามมา"  วันต่อมาเพลงออกเป็นซิงเกิลประชาสัมพันธ์ ในวันเดียวกัน มีการเผยแพร่วิดีโอเนื้อเพลง เพลงมีเนื้อหาเกี่ยวกับคนรักของสวิฟต์ชื่อ โจ อัลวิน มีการเปิดเผยว่าเสียงทารกคือเสียงของเจมส์ เรย์โนลส์ บุตรสาวของเบลก ไลฟ์ลี และไรอัน เรย์โนลส์ ในเดือนมีนาคม ค.ศ. 2018 วิดีโอเนื้อเพลงในยูทูบมียอดผู้ชมมากกว่า 80 ครั้ง
อลิสในแดนมรณะ (ละครโทรทัศน์)
อลิสในแดนมรณะ เป็นละครชุดสตริมมิงทางโทรทัศน์ญี่ปุ่น ค.ศ. 2020 แนวระทึกขวัญ–วิทยาศาสตร์ที่ได้รับเค้าโครงจากมังงะโดย ฮาโระ อาโซ ละครชุดกำกับโดย ชินซูเกะ ซาโต นำแสดงโดย เค็นโตะ ยามาซากิ และ ทาโอะ สึจิยะ เมื่อพวกพ้องติดอยู่ในโตเกียวที่ไร้ผู้คนและถูกบังคับให้แข่งกันในเกมที่มีความอันตรายต่าง ๆ ประเภทและความยากของแต่ละเกมได้รับการกำหนดโดยไพ่ผู้เล่น เพื่อที่จะยืดอายุของ "วีซ่า" ซึ่งหากหมดอายุ ผู้เล่นจะถูกประหารโดยลำแสงเลเซอร์ยิงลงมาจากท้องฟ้าในที่สุด
มีการประกาศฤดูกาลแรกของละครชุดในเดือนกรกฎาคม ค.ศ. 2019 และเริ่มถ่ายทำตั้งแต่เดือนสิงหาคมถึงเดือนธันวาคม ค.ศ. 2019 โดยมีบริเวณต่าง ๆ ของชิบูยะ และสตูดิโอฉากเขียวซึ่งใช้เป็นบริเวณจำลองของทางม้าลายชิบูยะเป็นพื้นที่ถ่ายทำ เทคนิคพิเศษทางภาพของรายการสร้างขึ้นเป็นการร่วมมือนานาชาติระหว่างดิจิทัลฟรอนเทียของประเทศญี่ปุ่น และทีมจากประเทศสิงคโปร์ สหรัฐ และประเทศอินเดีย ยูตากะ ยามาดะ ซึ่งร่วมงานกับซาโตเป็นผู้ประพันธ์เพลงประกอบของละครชุด
ฤดูกาลแรกเผยแพร่เป็นครั้งแรกบนผู้ให้บริการสตริมมิง เน็ตฟลิกซ์ ในวันที่ 10 ธันวาคม ค.ศ. 2020 และได้รับบทปริทัศน์เชิงบวกจากนักวิจารณ์ที่ชื่นชอบฉากโลดโผน งานกล้อง และการแสดง นักวิจารณ์เปรียบเทียบละครชุดกับรายการอื่น ๆ ในแนวเอาชีวิตรอดอย่างภาพยนตร์ เกมนรก โรงเรียนพันธุ์โหด (ค.ศ. 2000) และ ลูกบาศก์มรณะ (ค.ศ. 1997) การตอบรับที่ดีและยอดผู้เข้าชมที่สูงในหลายประเทศของฤดูกาลแรกทำให้เน็ตฟลิกซ์ผลิตละครชุดต่อสองสัปดาห์ให้หลังการเผยแพร่เป็นครั้งแรก โดยมีการเผยแพร่ฤดูกาลที่สองในวันที่ 22 ธันวาคม ค.ศ. 2022
ตัวละครหลัก
ผู้เล่นที่น่าสงสัย เงียบขรึม และมีเล่ห์เหลี่ยม เขาร่วมมือกับคูอินะในการขโมยสำรับไพ่ของคนขายหมวก ผู้นำและผู้ก่อตั้งเดอะบีช โดยเชื่อว่าหากตามหาไพ่ได้ครบสำรับ พวกเขาจะถูกพาตัวออกจากเมืองร้างได้ ต่อมาเขาเริ่มสนใจอาริซุและอูซางิหลังช่วยกันเอาตัวรอดจากเกม "วิ่งไล่จับ" สมาชิกของเดอะบีชผู้ใช้การคิดเชิงเหตุผลในการเข้าร่วมเกมที่มีความยากเพื่อรับชัยชนะ อันเป็นหนึ่งในผู้เล่นคนสำคัญในเกมสุดท้ายของฤดูกาลแรก สมาชิกของเดอะบีชที่ยังเยาว์วัยแต่อันตราย โดยได้รับการอธิบายว่าเขามี "พฤติกรรมโหดร้ายที่เกิดขึ้นจากอดีตที่ซับซ้อน" นิรางิฆ่าผู้เล่นอย่างกระหน่ำในช่วงท้ายของฤดูกาลแรก เพื่อนสนิทของชิชิยะที่เธอช่วยขโมยสำรับไพ่ของคนขายหมวก เธอเป็นอดีตพนักงานขายร้ายเสื้อผ้า คูอินะเปิดเผยว่าเป็นคนข้ามเพศในภาพย้อนหลังในตอนที่ 7 ซึ่งเธอถูกปฏิเสธโดยพ่อของเธอ
ตัวละครสมทบ
นักเทคนิคระบบสารสนเทศและเพื่อนของอาริซุและคารูเบะ โชตะได้รับแผลไฟไหม้ที่ขาของเขาขณะเข้าร่วมเกมชื่อ "อยู่หรือตาย" จึงทำให้เขาถ่วงเพื่อนของเขาในขณะที่กำลังฟื้นตัว บาร์เทนเดอร์และเพื่อนของอาริซุและโชตะ ก่อนที่เขาจะถูกส่งมาในเมืองร้าง คารูเบะเตรียมขอสมรสกับผู้หญิงที่เขาทำงานร่วมกันที่บาร์ซึ่งเป็นคนรักของนายจ้างเขา นักสู้ผู้แข็งแกร่งและเพื่อนสนิทของคนขายหมวก ในช่วงแรก อางูนิถูกมองว่าเป็นสมาชิกของสำคัญของเดอะบีชก่อนที่จะพัฒนาตนเองเป็นผู้นำซึ่งหลงตัวเองและทารุณโหดร้ายในช่วงท้ายของละครชุดหลังอางูนิถูกบังคับโดยสถานการณ์ให้ฆ่าคนขายหมวก
ผู้นำและผู้ก่อตั้ง "เดอะบีช" ซึ่งเป็นโรงแรมที่มีผู้เล่นจำนวนมากอาศัยอยู่ ภารกิจหลักของเขาคือการรวบรวมไพ่ผู้เล่นทั้งหมดที่ได้รับจากการชนะเกมต่าง ๆ หญิงลึกลับที่มี "ความสละสลวยงดงาม" ผู้ที่ภายหลังเปิดเผยว่าเป็น "เกมมาสเตอร์"
ฤดูกาลแรกเท่านั้น
ชายพิลึกและสมาชิกอันตรายของเดอะบีช ใบหน้าของเดอะลาส์ตบอสถูกปกคลุมด้วยรอยสักและเดินทางไปไหนมาไหนด้วยคาตานะเป็นปกติ ในเกมสุดท้าย เขาพ่ายแพ้ให้กับคูอินะในการต่อสู้โดยคูอินะ
การพัฒนา
วันที่ 16 กรกฎาคม ค.ศ. 2019 เน็ตฟลิกซ์ประกาศว่าพวกเขาจะผลิตละครชุดภาคคนแสดงที่ดัดแปลงจากมังงะเรื่องอลิสในแดนมรณะ โดยมี โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต เป็นผู้ประพันธ์บทของแต่ละตอน ขณะที่ซาโตจะเป็นผู้กำกับทิศทางของละครชุดให้เป็น "ภาพยนตร์ที่ยาวมาก ๆ เรื่องหนึ่ง" ไม่กี่เดือนต่อมา ในวันที่ 4 สิงหาคม เค็นโตะ ยามาซากิ และ ทาโอะ สึจิยะ ได้รับการเปิดเผยว่าเป็นตัวละครหลักของละครชุดโดยแสดงเป็น เรียวเฮ อาริซุ และ ยูซูฮะ อูซางิ ตามลำดับ
การถ่ายทำ
การถ่ายทำละครชุดเริ่มต้นเมื่อต้นเดือนสิงหาคม ค.ศ. 2019 เมื่อยามาซากิถูกพบเห็นระหว่างการถ่ายทำในโดเง็นซากะ เขตหนึ่งของชิบูยะ ในวันที่ 8 สิงหาคม วันถัดมา มีการพบเห็นทีมถ่ายทำใกล้ร้านค้าแห่งหนึ่งในเมืองฟูกูโตมิ นครโยโกฮามะ ตั้งแต่วันที่ 17 จนถึง 20 กันยายน ยามาซากิและสึจิยะถูกพบเห็นระหว่างการถ่ายทำในอพาร์ทเมนท์ทางด้านหน้าของสถานีคิตะซูซุรันไดในเส้นทางสายอาริมะในนครโคเบะ อ้างจากบริษัทผู้ผลิต โรบอทคอมมูนิเคชัน บทละครชุดได้รับการแก้ไขใหม่ "ให้เข้ากับผังอาคาร" ฉากจากตอนปฐมทัศน์ปรากฏตัวละครที่เล่นโดยยามาซากิ อาริซุ พบเพื่อนของเขา โชตะ และ คารูเบะ ใกล้กับทางม้าลายชิบูยะที่วุ่นวายในโตเกียวนั้นจะต้องถ่ายทำในสตาร์บัคส์แต่เดิม อย่างไรก็ตาม เนื่องจากความซับซ้อนของฉากกระจกพื้นหลัง จึงเปลี่ยนมาเป็นด้านหน้าของป้ายนอกสถานีชิบูยะ นอกจากนี้ ฉากที่ถ่ายทำภายในสถานีชิบูยะซึ่งตัวละครหลักเข้าไปยังห้องน้ำและออกมาพบกับโตเกียวที่ไร้ผู้คนนั้นถ่ายทำในเทกยาวสี่นาที ขณะที่ตัวละครประกอบฉากได้รับการสรรหาสำหรับละครชุดตั้งแต่วันที่ 9 สิงหาคม จนถึง 11 ธันวาคมในหลากหลายเมือง ผู้เขียนมังงะต้นฉบับของละครชุดซึ่งได้รับเค้าโครงในการผลิต ฮาโระ ฮาโซ ได้รับอนุญาตให้เยี่ยมชมฉากส่วนหนึ่ง การถ่ายทำเกิดขึ้นในหลากหลายเมืองและสิ้นสุดลงในเดือนธันวาคม ค.ศ. 2019
การถ่ายทำสำหรับฤดูกาลที่สองเสร็จสิ้นในเดือนมีนาคม ค.ศ. 2022
เทคนิคพิเศษทางภาพ
ระหว่างการถ่ายทำ ฉากที่ให้ความสำคัญกับเมืองโตเกียวร้างนั้นถ่ายโดยใช้เทคนิคพิเศษทางภาพเป็นส่วนใหญ่ อีกทั้งยังใช้ฉากเขียวเป็นจำนวนมาก ซาโตอธิบายว่าเขามีผู้ช่วยผู้กำกับเป็นผู้วิ่งบนทางม้าลายชิบูยะพร้อมด้วยกล้องเล็ก ๆ หนึ่งตัว "เพื่อตัดสินใจว่าส่วนไหนควรที่จะสร้างขึ้นมาจริง ๆ หรือส่วนไหนควรใช้เทคนิคพิเศษ" โดยใช้สตูดิโออาชิกางะสแครมเบิลซีตี ฉากขนาดใหญ่ราว 100 กิโลเมตรจากโตเกียวถูกสร้างขึ้นสำหรับภาพยนตร์เรื่องแก๊งม่วนป่วนโตเกียว (ซึ่งถ่ายทำในช่วงเดียวกัน) ฉากซึ่งปรากฏทางม้าลายชิบูยะถูกถ่ายทำโดยใช้ฉากเขียวเป็นหลัก ขณะที่ถนนและประตูตั๋วที่ทางเข้าฝั่งตะวันออกถูกสร้างขึ้นด้วยคอมพิวเตอร์กราฟิกส์ เพื่อคงไว้ซึ่ง "ความถูกต้อง" ของฉาก ผู้กำกับเทคนิคพิเศษทางภาพ อัตสึชิ โดอิ ได้สร้างเงาจากอาคารโทกีวซึ่งมักจะทอดแสงเป็นปกติ ฉากในตอนที่ 4 ซึ่งแสดงทางลอดอุโมงค์ท่วมไปด้วยน้ำนั้นถูกสร้างขึ้นโดยความช่วยเหลือของการสร้างมโนภาพขั้นต้น (previsualization) ซึ่งทำให้ทีมผลิตละครชุดสามารถ "ทดลองกับองค์ประกอบที่หลากหลายก่อนถ่ายทำจริง" เสือดำซึ่งปรากฏในตอนเดียวกันถูกสร้างขึ้นด้วยเทคนิคพิเศษทางภาพหลังทีมผลิตเข้าเยี่ยมชมสวนสัตว์หลายแห่ง นอกจากนี้ ผู้ชนะรางวัลออสการ์ Erik-Jan de Boer ได้เข้าร่วมกำกับการผลิตเสือที่ปรากฏในตอนที่ 5 ซึ่งผลิตโดยแอนิเบรน สตูดิโอแอนิเมชันในอินเดีย ผู้สร้างเทคนิคพิเศษทางภาพนอกจากกิตติประกาศปิดเรื่อง (post-credit) ที่ให้ไว้ท้ายตอนถูกเพิ่มเติมโดยการช่วยเหลือของดิจิทัลฟรอนเทียของญี่ปุ่นซึ่งทำงานร่วมกับทีมจากสิงคโปร์ สหรัฐอเมริกา และอินเดียในการร่วมมือนานาชาติ
ดนตรี
ดนตรีประกอบสำหรับอลิสในแดนมรณะ ได้รับการประพันธ์ทั้งหมดโดยยูตากะ ยามาดะ ซึ่งเคยทำงานกับซาโตในภาพยนตร์เรื่องเทพมรณะ (ค.ศ. 2018) และ คิงดอม มหาสงครามกู้แผ่นดิน (ค.ศ. 2019) ละครชุดอำนวยการผลิตโดย โคเฮ ชิดะ เพลงเล่นโดยวงดุริยางค์ฟิลม์ฮาร์โมนิกแห่งปราก เพลง "กูดไทมส์" โดย Jan Erik Nilsson ถูกนำมาเล่นหลายครั้งตลอดละครชุด
การตลาดและการเผยแพร่
ในวันที่ 18 กันยายน ค.ศ. 2020 เน็ตฟลิกซ์เผยแพร่วิดีโอแนะนำ (teaser) เปิดเผยว่าอลิสในแดนมรณะ จะเปิดตัวใน 190 ประเทศบนแพลตฟอร์มในวันที่ 10 ธันวาคม ค.ศ. 2020 ในวันที่ 24 ตุลาคม ค.ศ. 2020 ภาพจำนวน 6 ชุดได้รับการเผยแพร่เพื่อส่งเสริมละครชุด 4 วันถัดมา เน็ตฟลิกซ์เผยแพร่วิดีโอตัวอย่าง (trailer) ร่วมกับใบปิดและรายชื่อนักแสดงหลัก อ้างอิงจากนักวิจารณ์หลายคน ฤดูกาลแรกของอลิสในแดนมรณะ ครอบคลุม 31 บทของมังงะต้นฉบับโดยเว้น 33 บทที่เหลือไว้ ฤดูกาลแรกถูกเผยแพร่ในวันที่ 10 ธันวาคม และในช่วงสัปดาห์แรก ๆ ละครชุด "ได้รับการจัดให้อยู่ในรายการสิบอันดับแรกที่ชมเยอะที่สุด" บนเน็ตฟลิกซ์ในราว 40 ประเทศ รวมถึง มาเลเซีย ฮ่องกง ฟิลิปปินส์ สิงคโปร์ ไต้หวัน ไทย และเวียดนาม ในภาพรวม ละครชุดทำได้ดีกว่าในประเทศที่ตั้งอยู่ในเอเชียและยุโรปมากกว่าประเทศในอเมริกาเหนือ ในวันที่ 24 ธันวาคม ค.ศ. 2020 เน็ตฟลิกซ์ประกาศผลิตฤดูกาลที่สองของละครชุดเพียงสองสัปดาห์หลังการเผยแพร่ฤดูกาลแรก
การตอบรับ
หลังจากการเผยแพร่อลิสในแดนมรณะ ละครชุดได้รับบทปริทัศน์เชิงบวกเป็นส่วนใหญ่จากนักวิจารณ์ซึ่งชมเชยการใช้เทคนิคพิเศษทางภาพ, การถ่ายภาพ, การตัดต่อ, การแสดงของ เค็นโตะ ยามาซากิ และ ทาโอะ สึจิยะ และการจำลองความรุนแรงอย่างมีนัยสำคัญ แต่ได้รับข้อคิดเห็นผสมกันทั้งบวกและลบในการดำเนินเรื่องโดยไม่มีการให้ความสำคัญอย่างพิเศษเกี่ยวกับการพัฒนาตัวละครและเนื้อเรื่องในภาพรวมโดยเฉพาะอย่างยิ่งช่วงหลังของละครชุด  รอตเทนโทเมโทส์ในฐานะผู้รวบรวมบทปริทัศน์ได้รับอัตราเห็นชอบ 71% โดยยึดตามบทปริทัศน์ 7 บท ด้วยอัตราเฉลี่ยที่ 7/10 หนึ่งเดือนหลังจากการเผยแพร่ฤดูกาลแรกได้รับการเผยแพร่ นิตยสารไวราตี  เปิดเผยว่าละครชุดได้รับการเข้าชมใน 18 ล้านครัวเรือน
จากเดอะเจแปนไทมส์ เจมส์ แฮดฟิลด์ ชื่นชมการกำกับของซาโตแต่วิจารณ์ตัวละครว่า "ตัวละครเพียงบางตัวเท่านั้นที่ได้สร้างความประทับใจ แต่สึจิยะนำไปสู่ตัวละครนำหญิงโลดโผนนั้นเป็นผล และนิจิโร มูรากามิ สนุกกับการเป็นสันโดษพร้อมด้วยรอยยิ้มแสยะ (smirking loner) ของเขา" เขียนให้กับเรดีสเตดีคัต โจนาธาน วิลสัน ให้บทปริทัศน์เชิงบวกในภาพรวม ยกย่องละครชุดสำหรับการข้าม "บทเปิดเรื่อง (exposition) และการสร้างปูมหลังอย่างระมัดระวัง" และ "เข้าเรื่องอย่างไม่อ้อมค้อม" วิลสันยังเปรียบเทียบละครชุดเชิงบวกกับภาพยนตร์ญี่ปุ่นเรื่องเกมนรก โรงเรียนพันธุ์โหด และภาพยนตร์ระทึกขวัญอเมริกันซอว์ เกมต่อตาย..ตัดเป็น Ars Technica นักสื่อมวลชน เจนนิเฟอร์ อูลเล็ตต์ เรียกละครชุดว่า "เข้มข้นทางอารมณ์" และเปรียบเทียบเกมในละครชุดกับเกมที่พบในหนังสือสงครามเกมคนอัจฉริยะ และวัยเยาว์อันสิ้นสูญ และภาพยนตร์ ค.ศ. 1997 ลูกบาศก์มรณะ Melanie McFarland จากซาลอน เปรียบเทียบอลิสในแดนมรณะ กับละครชุดของซีบีเอสออลแอ็กเซสเดอะสแตนด์ โดยกล่าวว่าอลิสในแดนมรณะ "รับมือกับกลไกของการนำเสนอตัวละครได้มีประสิทธิภาพกว่าและไม่ได้สลัดผู้ชมทิ้งโดยเอนเอียงอย่างหนักไปทางภาพย้อนหลัง [...] แต่ไม่เหมือนกับ "เดอะสแตนด์" ที่โครงร่างเนื้อเรื่อง "ขั้นก่อนหน้า" ไม่ได้ครอบคลุมจนถึงจุดที่จะดึงการดำเนินเรื่อง" จากยาฮู! นิวส์ Lim Yian Lu สรรเสริญละครชุดสำหรับ "โครงเรื่องที่ระทึกขวัญ" โดยกล่าวว่ามัน "จะทำให้คุณเพลิดเพลินและต้องการมากยิ่งขึ้นแม้ว่าจะมีฉากที่น่าสยดสยองและเต็มไปด้วยเลือดก็ตาม" เขียนให้กับอนิเมะนิวส์เน็ตเวิร์ก Theron Martin จัดละครชุดให้อยู่ในระดับ ซี+ และบทปริทัศน์เชิงผสมบวกและลบในด้านการผลิตของละครชุด, ดนตรีประกอบ, เนื้อเรื่องหลัก และการแสดง ขณะที่อธิบายว่ามันให้ "ความเพลิดเพลินในปริมาณน้อย" สำหรับความยาวตอนเท่านี้ หลังจากการชมตอนแรกของละครชุด และชื่นชมบรรยากาศ เพลงประกอบ และความสามารถในการ "สับเกียร์ได้อย่างรวดเร็ว" พนักงานที่ดีไซด์เดอร์ แนะนำให้ผู้ชมชมละครชุดนี้
รายชื่อประเทศตามดัชนีรัฐบอบบาง
[[File:Countries according to the Fragile States Index.svg|thumb|ประเทศต่าง ๆ ตามดัชนีรัฐบอบบาง ค.ศ. 2020
{{Legend|#6a0900|เตือนภัยสูงมาก}} {{Legend|#c01e00|เตือนภัยกว่า}} {{Legend|#ff5500|เตือนภัย}} {{Legend|#ff8201|ระวังมาก}} {{Legend|#ffba00|ระวังกว่า}} {{Legend|#f5ff00|ระวัง}} {{Legend|#c8ff00|มั่นคง}} {{Legend|#88d100|มั่นคงกว่า}} {{Legend|#128200|มั่นคงมาก}} {{Legend|#005203|ยั่งยืน}} {{Legend|#003602|ยั่งยืนมาก}} {{Legend|#d9d9d9|ไม่มีข้อมูล}} นี่คือรายชื่อประเทศตามดัชนีรัฐบอบบาง (ชื่อเดิมคือดัชนีรัฐล้มเหลว) โดยคณะผู้เชี่ยวชาญจากกองทุนเพื่อสันติภาพของสหรัฐ
รัฐบอบบางมีคุณลักษณะบางประการ ตัวชี้วัดทั่วไปชี้ว่า เป็นรัฐที่รัฐบาลกลางอ่อนแอหรือไม่มีประสิทธิภาพจนควบคุมพื้นที่แค่เล็กน้อย; บริการสาธารณะที่ไม่ทั่วถึง; การทุจริตและอาชญากรรมสูง; ผู้ลี้ภัยและการเคลื่อนไหวโดยไม่สมัครใจของประชากร และเศรษฐกิจตกต่ำอย่างมาก ตั้งแต่ ค.ศ. 2005 ดังนีถูกเผยแพร่ทุกปีโดยกองทุนเพื่อสันติภาพและวารสาร Foreign Policy รายชื่อนี้ถูกอ้างอิงโดยนักข่าวกับนักวิชาการในการเปรียบเทียบประเทศหรือดินแดนต่าง ๆ
นี่คือรายชื่อใน ค.ศ. 2020 ซึ่งถูกเปรียบเทียบกับคะแนนในปีนี้กับปีที่แล้ว
ตัวชี้วัดรัฐบอบบาง
นี่คือตัวชี้วัตที่ใช้โดยกองทุนเพื่อสันติภาพ เพื่อยืนยันสถานะของประเทศ
เดอะ มัมมี่
เดอะ มัมมี่ (The Mummy) เป็นภาพยนตร์แอคชั่นระทึกขวัญที่ออกฉายในปี ค.ศ. 2017 กำกับโดย อเล็กซ์ เคิร์ตซ์แมน ผู้เขียนบท ดิ อะเมซิ่ง สไปเดอร์-แมน: ผงาดอสูรกายสายฟ้า และ สตาร์ เทรค: สงครามพิฆาตจักรวาล นำแสดงโดย ทอม ครูซ, แอนนาเบล วอลลิสและรัสเซล โครว์ โดยภาพยนตร์เรื่องนี้ไม่เกี่ยวข้อง หรือเป็นภาคต่อของภาพยนตร์ เดอะมัมมี่ 3 คืนชีพจักรพรรดิมังกร แต่อย่างใด
เนื้อเรื่องย่อ
เมื่อเจ้าหญิงจากยุคอียิปต์โบราณ “อามาเนต” ที่ถูกทำให้กลายเป็นมัมมี่ และถูกฝังไว้กลางทะเลทรายเมื่อหลายพันปี จนกระทั่งมีการขุดค้นพบโลงศพหินโบราณของเธอ โดยการนำทีมของ “นิค มอร์ตั้น” นักโบราณคดีชาวอเมริกัน แต่ในระหว่างการขนย้าย ก็เกิดเรื่องขึ้น เมื่ออามาเนตถูกปลุกให้ตื่นขึ้นด้วยเหตุผลบางอย่างที่เกี่ยวข้องกับตัวของนิค เมื่อเธอตื่นขึ้น ความวิบัติจึงบังเกิดกับคณะขนย้าย เครื่องบินถูกทำลาย และนิคที่น่าจะตายไปแล้วก็ฟื้นขึ้น พร้อมกับประสาทสัมผัสที่ว่องไวราวกับยอดมนุษย์ นิค และ เจ้าหญิงอามาเนต เกี่ยวข้องกันอย่างไร และเขาจะหยุดความโกรธแค้นของมัมมี่สาว ที่กำลังอาละวาดไปทั่วได้หรือไม่
เดนเจอร์ เมาส์ (ละครโทรทัศน์ พ.ศ. 2558)
เดนเจอร์ เมาส์ (Danger Mouse) เป็นการ์ตูนทีวีแอนิเมชันของประเทศอังกฤษ ออกอากาศทางช่องซีบีบีซี พัฒนาโดย ไบรอัน คอสโกรฟ ฉายตอนแรกเมื่อวันที่ 28 กันยายน 2558 ถึงวันที่ 3 พฤษภาคม 2562
รายชื่อตอน
รายชื่อตอนของ เดนเจอร์ เมาส์ ทั้งหมดมี 2 ฤดูกาล และ 99 ตอน
รายชื่อแหล่งมรดกโลกในประเทศยูเครน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศยูเครนทั้งสิ้น 8 แหล่ง เป็นแหล่งมรดกโลกทางวัฒนธรรม 7 แหล่ง และแหล่งมรดกโลกทางธรรมชาติอีก 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศยูเครนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 16 แห่ง
โซโลมอน เพเรล
อ้างอิง
1925 2023
คอนคาแคฟเนชันส์ลีก ฤดูกาล 2019–20 รอบคัดเลือก
รูปแบบ
นอกเหนือจาก 6 ทีม ที่ผ่านเข้าไปเล่นในฟุตบอลโลก 2018 รอบคัดเลือก โซนอเมริกาเหนือ – รอบที่ 5 ชาติสมาชิกคอนคาแคฟที่เหลือทั้ง 34 ทีม (ยกเว้น กัวเตมาลา ซึ่งถูกแบนโดยฟีฟ่า) จะลงแข่งขันในรอบนี้ โดยแต่ละทีมจะแข่งขันทั้งหมด 4 นัด แบ่งเป็นการแข่งในบ้าน 2 นัด และเยือนอีก 2 นัด เมื่อการแข่งขันสิ้นสุดแต่ละทีมจะถูกจัดไปอยู่ในคอนคาแคฟเนชันส์ลีกในลีกต่างๆ ตามอันดับที่ทำได้ ดังนี้
ทีม
ทั้ง 34 ทีม จะถูกแบ่งเป็น 4 โถ ตามการอันดับของคอนคาแคฟ ประจำเดือนมีนาคม 2018 (แสดงในวงเล็บ) โดยโถเอและดี จะมี 8 ทีม ส่วนโถบีและซี จะมี 9 ทีม
รายชื่อธงในยิบรอลตาร์
ตารางต่อไปนี้แสดงภาพธงต่างๆ ที่ใช้ในดินแดน ยิบรอลตาร์ ซึ่งเป็นอาณานิคมของสหราชอาณาจักร สำหรับธงอื่นๆ นอกเหนือจากนี้สามารถศึกษาได้ที่บทความ ธงในสหราชอาณาจักร
นุ้ย อักษรชื่น
นุ้ย ชัยภิรมย์  หรือ นายนุ้ย อักษรชื่น เป็นศิษย์ของหมื่นมวยมีชื่อ  เป็นนักชกชั้นดี ขั้นครูบาอาจารย์ที่สามารถถ่ายทอดความรู้วิชามวยไทยได้เป็นเยี่ยม  ศิษย์ฝีมือเยี่ยมของนายนุ้ย จึงมีอย่างมากมาย เพราะตนเองมีประสบการณ์การต่อสู้มามาก และส่วนใหญ่ผลการต่อสู้ก็มีเสมอกับชนะ  เมื่อมาตั้งคณะมวย “ชัยภิรมย์” ที่ได้กล่าวมาแล้วนอกจากนั้นแล้วศิษย์ชั้นยอดเยี่ยมอีกผู้หนึ่งของนายนุ้ย  คือ นายสม เวชวิสุทธิ์   อดีตนายกเทศมนตรีเทศบาลเมืองสุราษฎร์ธานี
ยาคูลท์
ทีมเบสบอลโตเกียวยาคูลท์สวอลโลวส์ (Tokyo Yakult Swallows) ได้รับการตั้งชื่อตามบริษัทยาคูลท์ภายหลังที่บริษัทยาคูลท์ได้ซื้อทีมในปี พ.ศ. 2513
พ.ศ. 2514 ยาคูลท์ เริ่มวางจำหน่ายในประเทศไทย
คุณค่าทางโภชนาการ
ยาคูลท์มาตรฐาน (ไม่รวมรูปแบบที่มีการเปลี่ยนแปลง เช่นในยาคูลท์ไลท์) ประกอบด้วย:
ยาคูลท์มาตรฐานประกอบด้วยน้ำตาล 18 กรัม ในทุก ๆ 100 กรัม, ซึ่งอยู่ในรูปแบบขวดขนาด 80 มิลลิลิตร นี่คือความเข้มข้นที่สูงกว่าระดับที่กำหนดไว้ที่ระดับ "HIGH" โดยสำนักงานมาตรฐานอาหารแห่งสหราชอาณาจักร (ตามที่ได้กำหนดความเข้มข้นของน้ำตาลไว้ที่ระดับสูงกว่า 15 กรัม ต่อ 100 กรัม)
เกาะง่าม
เกาะง่าม (Ko Ngam) ตั้งอยู่ทางฝั่งตะวันออกของอ่าวไทย อยู่ในตำบลเกาะช้างใต้ อำเภอเกาะช้าง จังหวัดตราด มีพื้นที่ 0.51 ตารางกิโลเมตร เป็นเกาะที่มีแนวสันทรายคล้ายสะพานธรรมชาติเชื่อมระหว่างสองฝากเกาะ
ประวัติและที่มาของชื่อ
ชื่อ "เกาะง่าม" ปรากฏในน่านน้ำประเทศไทย คือ ในจังหวัดตราด เกาะง่าม เป็นเกาะในกลุ่มเกาะช้าง และจังหวัดชุมพร เกาะง่ามใหญ่ เกาะง่ามเล็ก เป็นเกาะในหมู่เกาะง่าม กลุ่มเกาะชุมพร ที่มาของชื่อเกาะเหล่านี้มาจากลักษณะสัณฐานของเกาะที่เป็นแท่ง ๆ เป็นง่าม
ในปี 2525 กรมอุทยานแห่งชาติสัตว์ป่าและพันธุ์พืช ประกาศให้เกาะง่ามเป็นพื้นที่เขตอุทยานแห่งชาติในเขตอุทยานแห่งชาติหมู่เกาะช้าง ต่อมาเมื่อวันที่ 27 กรกฎาคม 2546 กรมอุทยานแห่งชาติฯ ได้นำกำลังเข้ารื้อถอนบ้านพักของรีสอร์ทแห่งหนึ่งบนเกาะ และเกิดเป็นข้อพิพาท ในเดือนมกราคม 2550 ศาลแพ่งจังหวัดตราดได้มีคำพิพากษาให้กรมอุทยานแห่งชาติออกจากพื้นที่และชดเชยค่าเสียหายบางส่วน
ภูมิประเทศ
เกาะง่ามเป็นเกาะขนาดเล็กมีพื้นที่ 0.51 ตารางกิโลเมตร จากเหนือจรดใต้ 0.6 กิโลเมตร และจากตะวันออกไปตะวันตก 0.7 กิโลเมตร เกาะง่ามเป็นหนึ่งใน 30 กว่าเกาะในกลุ่มเกาะช้าง (Ko Kut Archipelago) อยู่ห่างจากเกาะช้างทางด้านทิศตะวันออกเฉียงใต้ประมาณ 200 เมตร ใกล้อ่าวสลักเพชร มีลักษณะเป็น 2 ง่ามคือเป็นเกาะทรงแท่งยาวสองฝากขนาบกันตามแนวนอนและเชื่อมกันด้วยคอคอดเล็ก ๆ เรียก หาดเกาะง่าม เป็นแนวสันทรายกว้างประมาณ 40 เมตร ยาวประมาณ 100 เมตร คล้ายสะพานธรรมชาติกลางทะเล
ลักษณะของเกาะที่เป็นแนวเนินเขาและปกคลุมด้วยป่าทึบสองฝากขนาบกันเป็นแนวยาวนี้ เป็่นช่องลมขนาดใหญ่และบางครั้งเป็นอันตรายต่อการแล่นเรือเล็ก โดยเฉพาะลมพัดที่ผ่านคอคอดสู่บริเวณอ่าวทางด้านใต้ในช่วงที่ลมตะวันออกเฉียงเหนือก่อตัวขึ้น ตั้งแต่เดือนพฤศจิกายนถึงปลายเดือนมกราคม
เว็บ3
เว็บ3 (Web3) และมีการเรียกในชื่อ เว็บ 3.0 เป็นการเรียกแนวคิดของอินเทอร์เน็ตที่เน้นการทำงานแบบไม่รวมศูนย์บนพื้นฐานของเทคโนโลยีเพียร์-ทู-เพียร์ ตัวอย่างการใช้งานที่เห็นในปัจจุบันเช่นบล็อกเชน และการเงินแบบไม่รวมศูนย์ ชื่อเรียกของ เว็บ3 เรียกต่อมาจาก เว็บ 1.0 และ เว็บ 2.0 ที่กล่าวถึงยุคของอินเทอร์เน็ตที่มีการปรับเปลี่ยนการใช้งานตั้งแต่อดีตจนถึงปัจจุบัน
เว็บ 1.0 กล่าวถึงในช่วงปี 2534-2547 ที่เว็บไซต์เน้นการให้บริการข้อมูล ที่ข้อมูลถูกดึงมาจากไฟล์บนเซิร์ฟเวอร์แทนที่ข้อมูลจากฐานข้อมูล การแสดงผลจะเป็นแบบข้อมูลที่นิ่งไม่มีการเปลี่ยนแปลง เว็บ 2.0 อยู่บนพื้นฐานของการทำเว็บไซต์ในลักษณะของแพลตฟอร์ม โดยข้อมูลบนเว็บไซต์มีการปรับเปลี่ยนตลอดเวลา ข้อมูลส่วนใหญ่บนเว็บไซต์เกิดจากผู้ใช้งานที่เป็นผู้สร้างเนื้อหาทั้งในรูปแบบสื่อสังคมออนไลน์ บล็อก รูปภาพ วิดีโอ บริหารจัดการในรูปแบบของเว็บแอปพลิเคชัน เว็บ3 อยู่บนพื้นฐานการกระจายการบริหารจัดการข้อมูลบนพื้นฐานเทคโนโลยีบล็อกเชนซึ่งจะแตกต่างจาก เว็บ 2.0 ที่การบริหารจัดการข้อมูลอยู่ที่บริษัทที่ให้บริการแพลตฟอร์มต่างๆ
พงศ์พันธ์ ยอดเมืองเจริญ
พงศ์พันธ์ ยอดเมืองเจริญ (เกิด 25 พฤษภาคม พ.ศ. 2520; ชื่อเล่น: ก้อง) เป็นนักการเมืองชาวไทย อดีตรักษาการเลขาธิการพรรคและนายทะเบียนพรรคเพื่อธรรม อดีตโฆษกกระทรวงศึกษาธิการ โฆษกกระทรวงพาณิชย์ อดีตผู้ช่วยเลขานุการรัฐมนตรีว่าการกระทรวงอุตสาหกรรม และอดีตที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร ปัจจุบันดำรงตำแหน่งสมาชิกสภาผู้แทนราษฎรกรุงเทพมหานคร สังกัดพรรครวมไทยสร้างชาติ จ้า และเป็นประธานศิษย์เก่านักเรียนสวนกุหลาบ รุ่น 113 และกรรมการบริหารสมาคมศิษย์เก่าสวนกุหลาบวิทยาลัยในพระบรมราชูปถัมภ์
ประวัติ
พงศ์พันธ์ ยอดเมืองเจริญ เกิดเมื่อวันที่ 25 พฤษภาคม พ.ศ. 2520 ชื่อเล่น "ก้อง" เป็นบุตรชายคนโตของนายศิริพล ยอดเมืองเจริญ อดีตปลัดกระทรวงพาณิชย์ สมาชิกสภานิติบัญญัติแห่งชาติ และนางสุขสรร ยอดเมืองเจริญ มีน้อง 3 คน คือ สรรศิริ พงศ์สรร และพงศ์พล ตามลำดับ
การทำงาน
พงศ์พันธ์ เริ่มทำงานที่บริษัท ซีพี อินเตอร์เทรด ในตำแหน่งผู้จัดการแผนกส่งออกตลาดแอฟริกามีความเชี่ยญชาญในเรื่องข้าวและการตลาด ต่อมาได้เข้าทำงานที่ตลาดสินค้าเกษตรล่วงหน้าในตำแหน่งผู้เชี่ยวชาญ หลังจากนั้นได้ลาออกมาประกอบธุรกิจส่วนตัว ในปัจจุบันเป็นคอลัมนิสต์และผู้ดำเนินรายการวิทยุเพื่อสนับสนุนผู้ประกอบการไทย
ในเดือนกรกฎาคม พ.ศ. 2554 พงศ์พันธ์ ได้ลงสมัครสมาชิกสภาผู้แทนราษฏรแบบแบ่งเขต สังกัดพรรคเพื่อไทย ในพื้นที่เลือกตั้งที่ 33 (เขตบางพลัด/บางกอกน้อย) แต่ไม่ได้รับเลือกตั้ง ในเดือนตุลาคม พ.ศ. 2554 เขาได้รับแต่งตั้งเป็นนายทะเบียนพรรคเพื่อธรรม กระทั่งในเดือนธันวาคม พ.ศ. 2556 ได้ลาออกมาสมัครเป็นสมาชิกพรรคเพื่อไทย
พงศ์พันธ์ เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ประจำรัฐมนตรีช่วยว่าการกระทรวงอุตสาหกรรม (ฐานิส เทียนทอง) เมื่อเดือนพฤษภาคม พ.ศ. 2556 จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกัน
ในเดือนกันยายน พ.ศ. 2565 พรรคก้าวไกลได้เปิดตัว ว่าที่ผู้สมัครสมาชิกสภาผู้แทนราษฎรกรุงเทพมหานคร ของพรรค ซึ่งมีชื่อของ พงศ์พันธ์ ยอดเมืองเจริญ ในเขตเลือกตั้งเดิมที่พงศ์พันธ์ เคยลงสมัครรับเลือกตั้ง 3 ครั้งในสังกัดพรรคเพื่อไทย
Coptothyris
Coptothyris เป็นสกุลของแบรคิโอพอดที่อยู่ในวงศ์ Terebrataliidae มีเพียงสปีชีส์เดียวคือ Coptothyris grayi.
สปีชีส์นี้พบได้ในยุโรป อเมริกาเหนือ ญี่ปุ่น
Acrobelesia
Acrobelesia เป็นสกุลของแบรคิโอพอดที่อยู่ในวงศ์ Dyscoliidae มีเพียงสปีชีส์เดียวคือ Acrobelesia cooperi.
สปีชีส์ที่พบในยุโรป
ดิจิตอลมอนสเตอร์
ดิจิตอลมอนสเตอร์ หรือ ดิจิมอน  เป็นสินค้าของเล่นสัตว์ประหลาดดิจิตอล ผู้พัฒนาและสร้างคือบริษัทวิซตั้งแต่ปี ค.ศ. 1996 และได้ถูกผลิตสินค้าเป็นเกมของเล่นโดยบริษัทบันได เมื่อวันที 26 มิถุนายน ค.ศ. 1997
ประวัติ
จากสินค้าของเล่นประเภทเกมพกพาอย่างทามาก็อตจิประสบความสำเร็จ จึงได้นำพัฒนาของเล่นนี้มาใช้โดยมีการนำเทคนิคเชิงเดียวกับทามาก็อตจิมาใช้ซึ่งนั่นก็คือการเจริญเติบโตของสัตว์เลี้ยง แต่ได้เพิ่มส่วนของการต่อสู้ขึ้นมาเพื่อเจาะกลุ่มตลาดเด็กชายโดยใช้คอนเซปต์แรกคือ ทาทาคาอุทามาก็อตจิ (戦うたまごっち) โดยเป็นทามาก็อตจิสำหรับเด็กผู้ชายที่เลี้ยงแล้วต่อสู้ แต่ได้ปรับเปลี่ยนชื่อเป็นดิจิตอลมอนสเตอร์ อย่างไรก็ตามหลังจากการวางจำหน่ายในช่วงแรกยังไม่ได้เป็นที่นิยมอย่างมากในทันที แต่ผลที่ตามมาของสินค้าชุดต่อมาที่เปิดตัว กระแสความนิยมค่อยๆ เพิ่มขึ้น โดยเฉพาะในกลุ่มนักเรียนระดับประถมศึกษาและมัธยมศึกษาตอนต้น จนถึงได้จัดการแข่งขัน D-1 Grand Prix ทั่วทุกภูมิภาคของประเทศญี่ปุ่น โดยมีดิจิมังกี้ และ โวลเคโน โอตะ เป็นผู้ดูแล
นอกของเล่นเกมพกพาได้ถูกผลิตในรูปแบบต่างๆ ทั้งวิดีโอเกม, เทรดดิงการ์ดเกม จนกระทั่งในปี ค.ศ. 1999 ได้ถูกนำไปสร้างเป็นรูปแบบอนิเมะ จนได้รับความนิยมในประเทศ และได้ถูกนำไปฉายในต่างประเทศในระยะเวลาต่อมา
เกมแบบพกพา
เครื่องเกมดิจิมอน สามารถแบ่งออกได้เป็น 2 ประเภท ดังนี้
อาการหลอนคิดว่ามือถือสั่น
อาการหลอนคิดว่ามือถือสั่น (Phantom vibration syndrome) เป็นอาการที่คิดว่าโทรศัพท์มือถือมีการสั่นหรือเสียงเรียกเข้าเมื่อจริง ๆแล้วไม่มีใครโทรเข้า บางครั้งเรียกว่า ริงโทนวิตกกังวล (ringxiety) หรือ ฟอซอะลาม (fauxcellarm มาจากคำว่า"faux" /fō/ แปลว่า ปลอม หรือ ผิด และ มือถือ (cellphone) และเสียงร้อง (alarm)) หรือ โฟนทอม (phonetom) (เป็นการรวมกันระหว่าง phone และ phantom) ดอกเตอร์ไมเคิล โรธเบิร์กกล่าวว่า อาการหลอนคิดว่ามือถือสั่นไม่ใช่กลุ่มของอาการโรคแต่เป็นการหลอนของประสาทสัมผัสที่สมองรับรู้ถึงความรู้สึกที่ไม่มีอยู่จริง บางครั้งอาจเกิดระหว่างอาบน้ำ ดูโทรทัศน์ หรือใช้เครื่องมือที่มีเสียงดัง มนุษย์มักจะเซนซิทีฟกับโทนเสียงในช่วง 1,000 ถึง 6,000 เฮิรตซ์ และเสียงเรียกเข้าของโทรศัพท์มือถือมักอยู่ในช่วงนี้ อาการหลอนคิดว่ามือถือสั่นจะเกิดขึ้นหลังผู้ใช้พบมือถือที่ตั้งระบบสั่นไว้ นักวิจัยมิเชล ดรูอินพบว่าเกือบ 9 ใน 10 นักศึกษาปริญญาตรีที่มหาวิทยาลัยของเธอมีอาการนี้
วิทยาการระบาด
การศึกษาส่วนใหญ่พบว่า ผู้ใช้โทรศัพท์มักอาการหลอนคิดว่ามือถือสั่นหรือได้ยินเสียงเรียกเข้า รายงานระบุว่าตั้งแต่ร้อยละ 27.4 ถึง ร้อยละ 89 เคยมีอาการนี้ หนึ่งครั้งทุก 2 สัปดาห์เป็นค่าเฉลี่ยนปกติ และคนส่วนใหญ่ไม่รู้สึกว่าอาการนี้กวนใจ
การจัดการ
มีวิจัยจำนวนน้อยมากที่ศึกษาเกี่ยวกับการรักษาอาการหลอนคิดว่ามือถือสั่น พบว่าการเก็บมือถือไว้ในที่ที่ต่างออกไปสามารถบรรเทาอาการนี้ได้ในบางราย วิธีอื่นได้แก่การปิดระบบสั่น การเปลี่ยนเสียงเรียกเข้าหรือการสั่น หรือการใช้เครื่องมือถืออื่น
จ้อย เหล็กแท้
นายจ้อย เหล็กแท้  เป็นผู้ตั้งค่ายมวยวงค์ไชยา
ประวัติ
เริ่มชกที่อำเภอไชยา บ้านเกิดก่อน เพราะฝึกหัดมวยมาตั้งแต่เด็ก หลังจากบวชเรียนก็เดินทางไปทำการประมงในเขตชุมพร เมื่อมีรายการชกมวย จึงขึ้นประลองกับเขาบ้าง ได้รับชัยชนะติดต่อกัน 4 ครั้ง พอดีกับคุณนายชื่น ศรียาภัยลงมาจากกรุงเทพฯ มาธุระที่เมืองชุมพร และได้ให้คุณหลวงศรี (เป็นผู้แทนในสมัยนั้น) เรียกตัวนักมวยเมืองชุมพรเข้าพบ นายจ้อย ถูกกำนันที่นั่นเรียกตัวให้เข้าพบด้วย เมื่อคุณนายชื่น ทราบประวัติการชกที่เมืองชุมพร รวมทั้งทราบว่า เป็นนักมวยจากไชยาบ้านเกิด จึงนำตัวนายจ้อยเข้ากรุงเทพฯแต่เพียงผู้เดียว และเปลี่ยนชื่อในการชกมวยมาเป็น “นายเนียม วงค์ไชยา”
ครั้นวันเปรียบคู่มวยครั้งแรก ได้คู่กับนายแก้ว นักมวยชาวอุตรดิตถ์ แต่ถูกสบประมาทจากนายวร พระประแดง จึงจับเอานายวรด้วยโดยชกกันคนละอาทิตย์ ซึ่งทางสนามก็ยอมตกลง ผลการชกทั้งสองครั้งได้รับชัยชนะ ในช่วงนั้นมีการชกมวยเพื่อที่จะนำเงินไปบำรุงกองทัพ จึงเสนอตัวเข้าทำการชกโดยไม่ขอเงินรางวัล จนเพื่อนนักมวยด้วยกันต้องออกปากถามว่า “ชกทำไมไม่เอาเงิน” นายจ้อยตอบอย่างภาคภูมิใจเสมอว่า “นายเนียม วงค์ไชยา เป็นเด็กของแม่ชื่น เมื่อแม่ชื่นให้กินให้ใช้ ให้ที่อยู่ เงินรางวัลจึงไม่จำเป็น โดยเฉพาะอย่างยิ่งเป็นการชกเพื่อนำเงินบำรุงกองทัพ” และรางวัลทุกครั้งที่ขึ้นชกเพื่อเป็นเกียรติ จะได้เหรียญหรือเข็มเชิดชูเกียรติเท่านั้นเอง
นายจ้อยอยู่ตระเวนชกในกรุงเทพฯ เป็นเวลา 3 ปี 5 เดือน ซึ่งส่วนใหญ่ไม่เคยเพลี่ยงพล้ำ มีอยู่ครั้งหนึ่งที่ถูกตัดสินให้แพ้ฟาล์ว เพราะใช้หัวขวิดคู่ต่อสู้จนเป็นแผลแตกฉกรรจ์แต่มีการโต้เถียงกันขึ้น จนปรมาจารย์กิมเส็ง ทวีสิทธิ์ ต้องขึ้นมาตัดสินเอง หลังจากที่ได้พูดเรื่องแม่ไม้มวยไทยกันจนเพียงพอ ก็ได้กลับคำตัดสินให้นายจ้อยเป็นผู้ชนะได้
ครั้นกลับมาบ้านเกิดเมืองไชยา ก็ได้ตั้งคณะมวย “วงค์ไชยา” ฝึกหัดศิษย์ให้รู้แม่ไม้มวยไทยเป็นต้นมา ปัจจุบันจ้อย เหล็กแท้ มีบ้านพักอยู่บ้านเลขที่ 78 หมู่ที่ 1 ตำบลทุ่ง อำเภอไชยา
Terebratella
Terebratella เป็นสกุลของแบรคิโอพอดที่อยู่ในวงศ์ Terebratellidae
สกุลมี การกระจายทั่วโลก
สปีชีส์ในสกุล ได้แก่:
ยางามิ ไทจิ
ยางามิ ไทจิ ตัวละครหลักจากการ์ตูนเรื่องดิจิมอนแอดเวนเจอร์และดิจิมอนแอดเวนเจอร์:
เพลงชาติยิบรอลตาร์
ยิบรอลตาร์ แอนเทม (Gibraltar Anthem) หรือเพลงชาติยิบรอลตาร์ เป็นเพลงชาติประจำภูมิภาค (regional anthem) ของยิบรอลตาร์ ซึ่งเป็นดินแดนโพ้นทะเลของสหราชอาณาจักร เพลงนี้เป็นเพลงที่ชนะเลิศการประกวดเพลงประจำดินแดนใน พ.ศ. 2537 ประพันธ์ทั้งเนื้อร้องและทำนองโดย ปีเตอร์ เอ็มเบอร์เลย์ (Peter Emberley) ซึ่งไม่ได้เป็นชาวยิบรอลตาร์
เพลงนี้มีการบรรเลงเป็นประจำเมื่อสิ้นสุดการรณรงค์ทางการเมืองในวันชาติยิบรอลตาร์ ซึ่งตรงกับวันที่ 10 กันยายนของทุกปี รวมถึงการบรรเลงเป็นประจำก่อนเริ่มการแข่งขันกีฬาในระดับนานาชาติ และ ในพิธีการมอบเหรียญรางวัลในการแข่งขันกีฬาเครือจักรภพเพื่อเป็นเครื่องหมายของดินแดน
สำหรับเพลงประจำดินแดน (เพลงชาติ) อย่างเป็นทางการคือเพลงก็อดเซฟเดอะควีน ซึ่งใช้เป็นเพลงสรรเสริญพระบารมีในสหราชอาณาจักรและดินแดนภายใต้อาณัติ ใช้ในพิธีการสำคัญที่เกี่ยวข้องกับพระมหากษัตริย์ โดยในกรณีที่เป็นพิธีการใหญ่ หรือในบางโอกาสอาจมีการบรรเลงเพลงชาติยิบรอลตาต่อจากเพลงก็อดเซฟเดอะควีน
LUSS
ลัส (LUSS) คือวงดนตรีดูโอของ หนุ่ม-สาว เบน ศิรสิทธิ์ ตั้งบุญดวงจิตต์ และ ปั้น นลพรรณ อัมพุช อดีตนักร้องนำวง JELLY ROCKET วงดนตรีแนว electronic POP R&B HIPHOP และ Lo-fi ที่โดดเด่นทั้งในซาวด์ดนตรีและเนื้อเพลงที่ผสมผสานภาษาอังกฤษและไทยอย่างลงตัว ภายใต้สังกัด เวย์เฟอร์ เรคคอร์ด โดยมีเพลงดังอย่าง โต๊ะเดิม,247,หยอกหยอก,Kung fu และ LOCKER
เอฟเอคอมมิวนิตีชีลด์ 2012
เอฟเอคอมมิวนิตีชีลด์ 2012 เป็นการแข่งขันฟุตบอล เอฟเอคอมมิวนิตีชีลด์ ครั้งที่ 90 ซึ่งเป็นการแข่งขันฟุตบอลประจำปีระหว่างทีมผู้ชนะ พรีเมียร์ลีก ฤดูกาล 2011–12 เชลซี และทีมผู้ชนะ เอฟเอคัพ ฤดูกาล 2011–12 แมนเชสเตอร์ซิตี ครั้งนี้ถูกจัดขึ้นที่ วิลลาพาร์ก ในเมืองเบอร์มิงแฮม ในวันที่ 12 สิงหาคม ค.ศ. 2012
LUSS
อ้างอิง
https://music.trueid.net/th-th/detail/lXwGa2agkVoX https://adaymagazine.com/luss https://www.sanook.com/music/album/xPB3AMRuxK9P5ZAf3FW4KA==/
เอฟเอคอมมิวนิตีชีลด์ 2012
เอฟเอคอมมิวนิตีชีลด์ในปี 2012 นี้ถูกจัดขึ้นในวิลลาพาร์ก สนามเหย้าของ แอสตันวิลลา ถือว่าเป็นครั้งแรกนับตั้งแต่ปี 1973 ที่ถูกจัดขึ้นนอกสนามเวมบลีย์และมิลเลนเนียม ซึ่งในปีดังกล่าวถูกจัดขึ้นที่ เมนโรด โดยการแข่งขันในปีนี้ไม่สามารถจัดขึ้นในเวมบลีย์ได้เนื่องจากในสัปดาห์หน้าจะถูกใช้เป็นสนามใน รอบชิงชนะเลิศ ของกีฬาฟุตบอลชายในโอลิมปิก 2012 ที่กรุงลอนดอน เป็นเจ้าภาพ โดยแมนฯ ซิตี ชนะการแข่งขันในปีนี้จากการเอาชนะ เชลซี 3–2 ทำให้คว้าแชมป์เป็นสมัยที่ 4 ได้สำเร็จรวมถึงยังเป็นครั้งแรกในรอบ 39 ปี อีกด้วย
รายละเอียด
{| width=82% style="font-size: 90%"
ประชาธิปไตย คำสิงห์นอก
ประวัติ
ประชาธิปไตย จบการศึกษาปริญญาตรีจากมหาวิทยาลัยสุโขทัยธรรมาธิราช สาขาศึกษาศาสตรบัณฑิต (บริหารการศึกษา) และปริญญาโทจากสถาบันบัณฑิตพัฒนบริหารศาสตร์ สาขา รัฐประศาสนศาสตรมหาบัณฑิต (บริหารทรัพยากรมนุษย์)
การทำงาน
ประชาธิปไตย คำสิงห์นอก เคยรับราชการครู ก่อนจะเริ่มงานการเมืองครั้งแรกกับพรรคประชาธิปัตย์ ในปี 2529 แต่ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เป็นสมาชิกสภาผู้แทนราษฎรจังหวัดนครราชสีมา เขตเลือกตั้งที่ 3 สังกัดพรรคชาติพัฒนา พร้อมกับ กร ทัพพะรังสี และลำพอง พิลาสมบัติ และได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในสังกัดพรรคชาติพัฒนาเช่นเดิม และได้รับเลือกตั้งอีกสมัย ต่อมาพรรคชาติพัฒนาได้ยุบรวมเข้ากับพรรคไทยรักไทย ในปี 2547 และเขาได้ลงสมัครรับเลือกตั้งอีกครั้ง ในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และเขาเป็นหนึ่งในกรรมการบริหารพรรคไทยรักไทย ที่ถูกตัดสิทธิ์ทางการเมือง เมื่อปี 2550
ในปี 2562 เขาลงสมัครรับเลือกตั้งในนามพรรคเพื่อไทย แต่ไม่ได้รับเลือกตั้ง กระทั่งในปี 2565 เขาย้ายไปสังกัดพรรคประชาธิปัตย์
วิล์ม โฮเซินเฟ็ลท์
วิลเฮ็ล์ม อาดัลแบร์ท โฮเซินเฟ็ลท์ (Wilhelm Adalbert Hosenfeld; 2 พฤษภาคม ค.ศ. 1895 – 13 สิงหาคม ค.ศ. 1952) แต่เดิมเป็นครูสอนหนังสือที่โรงเรียน ต่อมาเป็นเจ้าหน้าที่กองทัพบกเยอรมันซึ่งเมื่อถึงปลายสงครามโลกครั้งที่สองได้รับเลื่อนยศตำแหน่งเป็น เฮาพท์มัน (ร้อยเอก) เขาให้ความช่วยเหลือในการหลบซ่อนหรือช่วยชีวิตชาวโปแลนด์หลายคน รวมทั้งชาวยิวในเขตยึดครองโปแลนด์ของนาซี และได้ช่วยเหลือนักเปียโนและนักแต่งเพลงชาวโปแลนด์เชื้อสายยิวที่มีนามว่า ววาดึสวัฟ ชปิลมัน (Władysław Szpilman) เพื่อเอาชีวิตรอดโดยซ่อนตัวใต้ซากปรักหักพังในกรุงวอร์ซอในช่วงปลาย ค.ศ. 1944 การกระทำดังกล่าวของเขาได้รับการถ่ายทอดให้เห็นในภาพยนตร์เรื่อง สงคราม ความหวัง บัลลังก์ เกียรติยศ เขาได้ตกเป็นเชลยศึกของกองทัพแดงและเสียชีวิตระหว่างถูกสหภาพโซเวียตคุมขังใน ค.ศ. 1952
ในเดือนตุลาคม ค.ศ. 2001 โฮเซินเฟ็ลท์ได้รับมอบเครื่องราชอิสริยาภรณ์ Knight's Cross of Polonia Restituta หลังเสียชีวิตไปแล้วจากเลกซ์ คัชชินสกี ประธานาธิบดีโปแลนด์ ในเดือนมิถุนายน ค.ศ. 2009 เขาได้รับการยอมรับหลังการเสียชีวิตของเขาในยัดวาเชม (อนุสรณ์สถานอย่างเป็นทางการของอิสราเอลต่อผู้ที่ตกเป็นเหยื่อของการฆ่าล้างเผ่าพันธุ์ของนาซี) ในฐานะที่เป็นหนึ่งในผู้ชอบธรรมในหมู่เชื้อชาติ (Righteous Among the Nations)
18951952
Stenosarina
Stenosarina เป็นสกุลของแบรคิโอพอดที่อยู่ในวงศ์ Terebratulidae.
สปีชีส์ของสกุลนี้พบในนิวซีแลนด์และมหาสมุทรแอตแลนติกกลาง
สปีชีส์ในสกุล ได้แก่:
ปุ่มใหญ่ของกระดูกต้นแขน
ปุ่มใหญ่ของกระดูกต้นแขน (greater tubercle of the humerus) เป็นปุ่มกระดูกที่อยู่ด้านข้างต่อหัวกระดูกและปุ่มเล็กของกระดูกต้นแขน
ปลาช่อนแอนดริว
ปลาช่อนแอนดริว หรือ ปลาช่อนบลูอัสสัม ปลาน้ำจืดขนาดเล็กชนิดหนึ่ง ในวงศ์ปลาช่อน (Channidae)
ปุ่มใหญ่ของกระดูกต้นแขน
พื้นผิว
พื้นผิวด้านบน (upper surface) มีลักษณะกลม และมีรอยประทับแบนๆ 3 รอย ได้แก่
ปลาช่อนแอนดริว
เป็นปลาช่อนขนาดเล็กอีกชนิดหนึ่ง มีความยาวเต็มที่ประมาณ 15-20 เซนติเมตร โดยพบแพร่กระจายพันธุ์เพียงเฉพาะบึงเลฟรากูรี่ ในเมืองจัลไพกูรี่ รัฐเบงกอลตะวันตก ประเทศอินเดีย เท่านั้น
ปุ่มใหญ่ของกระดูกต้นแขน
พื้นผิว
พื้นผิวด้านข้าง (lateral surface) ของปุ่มกระดูกใหญ่มีลักษณะนูน ขรุขระ และต่อเนื่องกับพื้นผิวด้านข้างของตัวกระดูก
ปลาช่อนแอนดริว
โดยในอดีต ปลาช่อนแอนดริวมักจะถูกพบปะปนไปกับปลาช่อนเจ็ดสี (C. bleheri) ในฐานะของปลาสวยงามเสมอ ๆ จึงเคยได้ชื่อว่า "ปลาช่อนบลูเบลเฮอรี่" และได้ชื่อวิทยาศาสตร์อย่างไม่เป็นทางการต่าง ๆ เช่น C. sp. "Assam", C. sp. "Lal Cheng", C. sp. "blue bleheri" เป็นต้น เพราะมีความแตกต่างกันที่สีสันบนลำตัว โดยเฉพาะครีบหางที่ไม่มีลายสีแดง แต่จะเป็นสีน้ำเงิน และมีขอบครีบสีแดง มีครีบหลัง และครีบก้นสีน้ำเงินขนาดใหญ่กว่าปลาช่อนเจ็ดสีชัดเจน